alibayram/wikipedia-40-langs huggingface dataset:
Davao del Norte



Katawhan ug Kultura

Ekonomiya

Heyograpiya

Politikal

Mga lungsod

Dakbayan

Mga dakbayan

Pisikal

Kaagi

Mga sumpay sa gawas
Benguet



Katawhan ug Kultura

Ekonomiya

Heyograpiya

Politikal

Mga lungsod

Dakbayan

Mga dakbayan

Pisikal

Kaagi

Mga sumpay sa gawas
ليوبولد سنجور

ليوبولد سيدار سنجور ( 9 اكتوبر 1906 - 20 ديسمبر 2001)  الشاعر الرئيس (Léopold Sédar Senghor) كان اول رئيس للسنغال (1960-1980)  اتنازل بمحض ارادته عن الرياسة و رشحً (عبده ضيوف) رئيس للسنغال بدله.

ليوبولد سنجور كان اديب عالمى وشاعر مشهور من أهم المفكرين الافارقه فى القرن العشرين.

مصادر 

[

مواليد 1906
وفيات 2001
رؤساء السنغال
الاهرامات المصريه

الاهرامات المصريه من بين اكبر الابنيه القديمه وتشكل واحده من اقوى رموز الحضاره المصريه القديمه واتبنيت معظم الاهرامات المصريه فى فترات المملكة القديمة و المملكة الوسطانية على ايد قدماء المصريين فى الضفه الغربيه لنهر النيل علشان كانت بتعتبر ارض الميتين حسب ايمانهم و فى السودان توجد اهرامات أقدم من الاهرامات المصرية و لكنها اصغر.

التطور التاريخى 

فى الفتره المبكره من التاريخ المصرى، مع الوسايل الكافيه كان الدفن بيتم فى مبنى يشبه الهياكل المعروفه بالمصاطب زى مصطبة فرعون فى سقاره.
اول هرم مصرى موثق تاريخيا يرجع للمهندس المعمارى امحوتب

عدد وموقع الاهرامات 
 عدد الهياكل الهرميه فى مصر النهارده 118 هرم.
 ليستة أهرامات مصر

مصادر 

الاهرامات المصريه
تاريخ مصر العمرانى
اندريه اجاسى

اندريه كيرك اجاسى هو لاعب تنس محترف معتزل من امريكا و كان ترتيبه الاول ع العالم .

بطولات 

اندريه اجاسى واحد من خمس لاعبين تنس فى عصر التنس المفتوح كسبو بطولات الجراند سلام الاربعه الكبيره و واحد من اربعة (مع روجر فيدرير و الاسبانى رافاييل نادال و الصيربى نوڤاك دچوكوڤيتش ) كسبوهم على الملاعب الرملية و العشب و الملاعب الصلبة.

حياته الشخصيه 
اندريه اجاسى اتولد يوم 29 ابريل 1970، فى لاس ڤيجاس، نيفادا، الولايات المتحدة الامريكية . ابوه و امه هاجرو ليها من ايران. و متجوز ستيفى جراف

نهائيات

نهائيات بطولات جراند سلام

فردى: 15 (8 بطولات ، 7 مركز تانى) 
لما اندريه اجاسى كسب فرنسا المفتوحه 1999, كمل كارير جراند سلام . هو خامس لاعب من تمان لعيبه فى تاريخ التنس يكسبو بطولات الجراند سلام الاربعه الكبيره (بعد بادچ, پيرى, ليڤر, ايميرسون و أبل روجر فيديرار و رافاييل نادالو نوڤاك دچوكوڤيتش) .

Year-End Championships finals

Singles: 4 (1 title, 3 runner–ups)

بطولات الماسترز 1000

فردى: 23 (17 titles, 6 runner–ups) 
اندريه اجاسى كسب 17 بطوله من بطولات الماسترز 1000 فردى , و ده رابع اكبر عدد بطولات بعد رافاييل نادال, روجر فيديرار, و نوڤاك دچوكوڤيتش  رافاييل نادال (27), ايڤان ليندل (22) روجر فيديرار (21), چون ماكينرو (19), and نوڤاك دچوكوڤيتش (18).

Olympic finals

Singles: 1 (1 gold medal)

لينكات برانيه 

 
 
 
 
 Player profile at TheTennisChannel.com 
 AgassiOpen.com 
 The Andre Agassi Charitable Foundation
 For Agassi, it's substance over style, 2004
 Farewell to Tennis Speech at the U.S. Open
 Agassi's Tennis Hall of Fame Induction for Steffi Graf

مصادر 

مواليد 1970
لعيبة تنس امريكان
امريكان ايرانيين
امريكان ارمينيين
ابطال ويمبلدون
ابطال تنس جراند سلام فردى رجاله
ابطال فرنسا المفتوحه
برودباند انترنت

<div style="direction:rtl; ">
برودباند إنترنت اكسيس (الاتصال بالإنترنت ذات النطاق العريض) هو نوع من انواع الاتصال انترنت بسرعات عاليه بدون تعطيل استخدام التليفون.

تعريف 
تقرير منظمة الهكر الاقتصادي والتنمية فى 2006 بيعرف تحميل بيانات برودباند هو معدلات تساوي او أسرع من 256 كيلو بيت / ثانية ,لجنة الاتصالات الفدرالية فى الولايات المتحدة بتعرف معدلات تحميل بيانات برودباند هو أى سرعه فوق 768 كيلو بيت / ثانيه.

لينكات برانيه

مصادر 

برودباند
كومبيوتر

الكومپيوتر Computer هو جهاز بيتعامل مع بيانات حسب لستة اوامر.

رغم ان كان فى امثله لالات حاسبه ميكانيكيه على مر التاريخ, اول كومپيوترات حديثه تشبه الكومپيوتر الموجود دلوقتى اتعملت فى نص القرن العشرين ( سنة 1940 - 1945). الكومپيوترات ساعتها كانت قد اوضه كبيره, و بتستعمل كهربه اكتر من ميات من الكومپيوترات الشخصيه. الكومپيوترات الجديده الى معموله بالدواير المتكمله (Integrated circuits) عندها قدرات اكتر بملايين او بلايين مره من الكومپيوترات القديمه, و بتاخد كسر المساحه.

اجزاء الكومپيوتر هى 
 الپروسيسور (processor) (وحده المعالجه المركزيه)او cpu (المعالج)
 الماذربورد (motherboard) (اللوحه الام)
 الرام (RAM) (الذاكره العشوائيه) (Random-access memory)
 الهارد (Hard disk) (ذاكره الجهاز او السعه)
 الروم (ROM) (الدى ڤى دى او السى دى روم او ريتر) (Read-only memory)
 الكيسه (case)
 الشاشة (Screen)
 الكيبورد (keyboard) (لوحه المفاتيح)
 الماوس (mouse)
 السماعات (speakers)
 الڤيجا (VGA) (Video Graphics Array)

 ويمكن تكون فيه زيادات 
 كارت الدش
 الطباعه وممكن تكون طابعة حبر او طابعة ليزر
 الأسكانر (الماسح الضوئي)
 المودم وبتوصل سرعته ل65 كيلو بت فى الثانيه يعنى حوالى من 5 - 7 كيلو بايت فى الثانيه
 اللان (كارت الشبكه) و ده عشان توصل كومبيتر بشبكة محلية مثلا فى شركة او كافيه انترنت او توصل مجموعة كومبيوترات بسيرفر او طابعه وحده
 الكاميرا و بتختلف جودتها على حسب سعرها فى جودة 0.3 ميجابكسل وفيه بجودة 1.3 ميجابكسل و طبعا كل مازادت عدد الميجا بكسل كل مازادت جودة الصورة الكاتشاره
 الجيم باد او يد الالعاب الى ممكن تتوصل عن طريق فتحة USB و تتعرف تلقائيا فى النسخ الحديثه من الويندوز او فى سيديهات التعريف الى جايه معاها
و فيه زيادات كتيره صعب تتعد

 ملاحظات الترجمة العربى لكلمة كومپيوتر: حاسُوب (حاسِب الي)الترجمة المصرى لكلمة كومپيوتر: حَسّاب (الى بيقوم بالحساب)''

لينكات برانيه

مصادر 

 

كمبيوتر
كنيسة يسوع الحقيقى

كنيسة يسوع الحقيقى هى كنيسه مستقله اتأسست فى بيچينج ، الصين ، سنة 1917. وانتخب الرئيس الحالى للجمعيه الدوليه الواعظ - يونج جي لين.

النهارده ، فيه ما بين 1،5 الى 2،5 مليون بينتموا لكنيسة يسوع الحقيقى فى خمسه واربعين بلد فى الست قارات. الكنيسه الصينيه هى فرع من فروع العنصره المسيحيه اللى برزت فى بدايات القرن العشرين ، و هى كمان كنيسه منالتلت كنايس الصينيه الاصليه اللى كانت قايمه قبل ما يستولى ا الشيوعيين فى الصين على السلطه سنة 1949. هدف الكنيسه هو التبشير بالانجيل عند كل الامم قبل رجوع المسيح (زى ما هو معتقد فى المسيحيه).

مباديء كنيسة يسوع الحقيقى العشره الاساسيه:
 قبول الروح القدس ، واللى بتتجلى بنطق اللسان ، و هى الضمان ان المؤمنين بيها ح يورثوا ملكوت السماوات ( الجنه ).
 ماية التعميد هى السر المقدس اللى بيغفر كل الذنوب. التعميد لازم يتعمل باستعمال مايه طبيعيه زي ماية النهر او البحر او البير. اللى بيعمد هو نفسه لازم يكون اتعمد بالمايه و الروح القدس ، واللي بيتعمد لازم يتغطس بالكامل فى الماية وهو مطاطى راسه و باصص لتحت. التعميد لازم يتعمل باسم الرب يسوع المسيح.
 الطقس الدينى بتاع غسيل الرجلين ، و الطقس ده بيسمح للواحد انه يشارك المسيح ، و بيخليه يفكر باستمرار بانه بيبتدي يبدأ ايمانه بالحب و القدسية والتواضع و المغفره و حب الخدمه. لازم كل واحد بعد ما يتعمد تتغسل رجليه باسم السيد المسيح، وممكن اتنين يغسلو رجل بعض لو كان دا ممكن.
 العشا الربانى هو طقس ديني لاحياء ذكرى موت المسيح. وهو بيمكن المؤمن من المشاركه فى لحمه ودمه ، و بيخليه على اتصال بيه عشان تتكتب له الحياة الأبديه ويتغفر له يوم القيامه.الطقس الدينى ده لازم يتعمل باستمرار بقدر الامكان، و لازم ما يستخدمش فيه الا العيش اللى اتعجن قبل خبزه فى عصير العنب و ما تكونش فيه خميره.
 يوم الراحه، و ده بيكون فى اليوم السابع من الاسبوع (يوم السبت)، و ده يوم بيعتبر يوم مقدس باركه الله و عمله مقدس، و تمضية اليوم لازم تكون بين ايدين الرب و فى التفكير فى الخلق و فى خلاصه، على أمل تحقيق الراحه الأبديه فى الحياه بعد الموت.
 السيد المسيح، الكلمه اللى بقت جسد ، مات على الصليب عشان يخلص المذنبين ، و قام فى اليومِ التالت واترفع للسما، و هو المنقذ الوحيد للبشريه ، خالق السماوات والأرض، والاله الحق الوحيد.
 الانجيل ، و بيتكون من كتب العهد القديم و العهد الجديد ، أوحى بيهم الرب ، و هو الحقيقه الدينيه الوحيده ، ومعيار الحياه المسيحيه.
 الخلاص بيحصل بنعمة من الرب، من خلال الايمان، و المؤمنين لازم يعتمدوا على روحِ القدس لبلوغ القدسيه، واجلال الرب ، وحب البشريه.
 حاتكون البعثه الثانيه للرب فى اليوم الاخير لما ينزل من السما عشان يحاكم العالم: الصالحين حا ينالوا الحياه الأبدية، لكن الأشرار حا يتدانوا للأبد.
 الكنيسة الحقيقيه للسيد المسيح ، واللى اتئسست بمعرفة السيد المسيح، من خلال روح القدس ، فى وقت "المطر الاخير" ، هى كنيسة الزمن الرسولى الحقيقيه ، اللى احيت من جديد. كنيسة يسوع الحقيقى ما بتحتفلش ب عيد الميلاد المجيد لانها بتعتقد ان يوم 25 ديسمبر بيرتبط اصلا بطقس وثنى بيحتفل فيه بعيد ميلاد الشمس ، اللى اتبنته بعد كده الكنيسه المسيحيه فى عهد الامبراطور الرومانى قسطنطين، فى القرن الرابع بعد الميلاد.

كنيسة
يسوع الحقيقي
كنايس الصين
اسيا

اسيا هى اكبر قاره فى العالم فى المساحه (43،810،582 كيلو متر مربع) و عدد السكان (اكتر من 4 مليار انسان).

قاره اسيا محاطه من ناحية الجنوب بالمحيط الهندى و من الشرق المحيط الهادى و من ناحية الشمال بيغطى المحيط القطبى كل سواحلها اسيا مهد حضارات انسانية عظيمة على ايد التاريخ المكتوب و من بعده ( الأكادية و الميدية و الفينيقية و السومرية و الفارسية و الهندية و الصينية مجرد امثله). اسيا فيه بيها الايام دى 48 دولة مستقلة ومن اكبر مدنها طوكيو و سيول و مومباى و جاكرتا.

اصل كلمة اسيا 
كلمة اسيا نشأت من كلمة "Ἀσία" اليونانية القديمة ، استعملها هيرودوت (سنة 440 قبل الميلاد) فى اشارة للاناضول ، او علشان وصف الامبراطورية الفارسية فى وصفه الحروب الفارسية.

الدول والسكان
اسيا موجودفيها سبعة و أربعين دولة الأمم المتحدة معترفة بيها وعدد سكان اسيا ييجى اربعة مليار واحد, وتتقسم اسيا ل6 اجزاء ،اجزاء القارة والوانها اللى متبينة على الخريطة:
 شمال اسيا (أزرق)
 وسط اسيا (بنفسجي)
 غرب اسيا (اخضر)

 اسيا العربيه
ابو على (فيلم)

ابو على هوه فيلم مصري اتعمل سنه 2005 بطولة كريم عبد العزيز و منى زكى وطلعت زكريا ومن تأليف بلال فضل و اخراج احمد نادر جلال. ودا يبقا تانى فيلم يخرجه احمد نادر جلال بعد عايز حقى. الايرادات 12474316 جنيه مصرى

فريق العمل 
 كريم عبد العزيز: حسن أبو على
 منى زكى
 طلعت زكريا : امين صاحب حسن
 خالد الصاوى : پوليس سعيد العراقى
 انتصار
 انعام سالوسه : ام حسن
 سعيد طرابيك
 هادى خفاجه : اخو حسن
 اخراج: احمد نادر جلال
 انتاج: الشركة العربيه للانتاج و التوزيع السينمائى
 قصة: بلال فضل

لنكات برانيه

المصادر 
 ايجي فيلم 

ابو على
افلام 2005
افلام باللغه المصريه
احموس الاول

أحموس الاول (أحمس الاول) هو فرعون مَصرى قديم و مؤسس الاسرة ال18. إتمدّت فترة حكمهُ من 1550 لحد 1525 ق ع ح. و هو الملك اللى قدر يحرر مصر من احتلال الهيكسوس . كلمة أحموس معناها ابن القمر

الاسرة 
أحموس هو إبن الملك سيقنن-رع و اخو الملك كاموس و الاتنين ماتو شُهَدا فى حرب التحرير اللى قادتها مدينة طيبه فى جنوب مصر ضد الإحتلال الاسيوى فى الشمال

الانجازات 
الفرعون أحموس الاول حرر مصر من الهيكسوس و قضا عليهم لدرجة ان ماتفالش اسمهم فى التاريخ بعد كدة أبداً. أحموس وحّد مصر كلها مرة تانية تحت حُكمهُ القوى و عمل حملات حربية لتأمين حدود مصر و توسيعها فى كنعان و النوبة. و هو بيعتبر مؤسس المملكة الحديثة و هى الفترة اللى وصلت فيها مصر القديمة لقمة مجدها و قوتها. كمان من انجازاتهُ هو إنهُ بنا اخر الاهرامات المصرية فى مدينة أبيدوس.

مصادر 

أحمس
البانيا

ألبانيا (جمهورية ألبانيا) دوله فى أوروبا بتطل على البحر المتوسط من الجنوب و عاصمة ألبانيا هى تيرانا و اللغة الرسمية هى الألبانى.

جغرافيا 

ألبانيا يحدها مونتنيجرو من الشمال الغربى، كوسوفو من الشمال الشرقي، و مقدونيا الشماليه من الشرق و اليونان من الجنوب والجنوب الشرقى و على ساحل البحر الأدرياتيكى من الغرب، و على البحر الأيونى من الجنوب الغربي. و تبعد اقل من 72 كم (45 ميل) من ايطاليا ، يفصلهم مضيق أوترانتو اللى بيربط بين البحر الأدرياتيكى و البحر الأيوني.

سياسه 

ألبانيا عضو فى الأمم المتحدة ، حلف شمال الأطلنطى ، و منظمة الامن والتعاون فى  اوروبا ، مجلس  اوروبا ، منظمة التجارة العالمية ، منظمة التعاون الاسلامى ومن مؤسسين اتحاد علشان المتوسط و كانت ألبانيا مرشح محتمل للانضمام للاتحاد الأوروبى من يناير 2003 و قدمت طلب رسمى لعضوية الاتحاد الأوروبى يوم 28 ابريل 2009.
ألبانيا ديمقراطية برلمانية.

اقتصاد 

يمر اقتصاد البانيا الان فى مرحله انتقاليه.

سكان 

عدد سكان ألبانيا 2831741 و عدد سكان تيرانا عاصمة ألبانيا 421286.

مصادر 

 
ألبانيا
دول اسلاميه
الأمم المتحده

الأمم المتحده (UN) هيا منظمة دولية. اتعملت بعد الحرب العالمية التانية ب هدف صنع نسخة أقوىٰ من منظمة "عصبة الاُمم" (League of Nations), اللى كانت المفروض توقف الحروب من انها تحصل. أغلب الاُمم أعضاء فى الاُمم المتحدة, و بيبعتو ناس لل مقر عشان يعملو اجتماعات و يعملو قرارات على القضايا العاملية.

اعضاء 
الأمم المتحده بتضم فى عضويتها دول العالم المستقلة.

تاريخ 
اتأسست منظمة الأمم المتحدة بتاريخ 24 اكتوبر 1945 فى مدينة سان فرانسيسكو، كاليفورنيا.

مبانى 
المبنىٰ الرئيسى لل اُمم المتحدة موجود فى مدينة نيو يۏرك فى الولايات المتحدة الأمريكية.

هدف 
هدف الاُمم المتحدة هو انها تخلّى السلام العالمي, و تحسين الأوضاع المعيشية العالمية عامةً, عشان تخلّى العالم مكان أحسن لل معيشة.

منظمات

أجهزه 
 الجمعية العامة للاُمم المتحدة
 مجلس الأمن للاُمم المتحدة
 الأمانة العامة للاُمم المتحدة
 محكمة العـَدل الدولية
 مجلس الوصاية
 المجلس الاقتصادى والاجتماعى (ECOSOC)

وكالات خاصه 
 الاُمم المتحدة للطفولة (اليونيسيف / UNICEF)
 منظمة الصحة العالمية (WHO)
 منظمة الأغذية والزراعة (FAO)
 منظمة الأمم المتحدة للتربية والعلم والثقافة (UNESCO)
 منظمة الشغل الدولية (ILO)
 صندوق النقد الدولى

لينكات برانيه 
سايت الاُمم المتحدة

مصادر 

منظمات
امم متحده
منظمات دوليه
امون

امون (او ”آمين“;  Yamānu;    Ammon و   Hammon) هو اله مصرى قديم و بقى فى وقت من الاوقات واحد من اهم الالهة فى مصر القديمة و لكنه مع مرور الزمان اتنسى و انتهت عبادته .

هو واحد من ثالوث طيبه من الآلهه المصريه الاكتر شعبيه فى منطقه طيبه, فى مصر،كانت المجموعه بتتكون من امون و مراته موت و ابنهم خونسو.

الاسم 
معنى كلمة امون فى اللغة المصريه القديمه هو المستخبّى .
الكتابه المصريه القديمه كانت بتسجل الحروف الساكنه بس وما كانت ش بتسجل الحروف المتحركه (زى العربى دلوقتى) و علشان كدا مش ممكن نعرف بالظبط ازاى كان اسمه (أ- م- ن) بيتنطق، ممكن امون او امين و حتا ممكن يمانو. فيه علما بيعتقدو ان لفظ ”امين“ اللى بيتقال فى صلوات اديان جاى من اسم امون.

الصفات 
امون كان بيتوصف فى فترات مختلفه بصفات كتيره زى الخالق ، الملك ، اله الخصوبه و اله الشمس (امون-رع).

التاثير 
 آمن و يآمن و ايمان و مؤمن  مشتقه من كلمه امون او امين .
 امين اللى بتتقال فى اخر الصلوات و فى الدعا مشتقه من اسم الاله المصرى القديم امون او امين. آمين يارب  معناها استجب يا رب
 الامونيا كلمة مشتقة من امون و دا علشان الرومان سمو الترسيبات الملحيه اللى جمعوها من معبد فى ليبيا ( ملح امون) و هو معروف علميا باسم امونيوم كلورايد.

دين مصرى قديم
الهه مصريه
اعدام

الاعدام هو عقوبة تنفذها دولة للمجرمين كعقوبه لهم على شيء يعتبر جريمه ارتكبوها. من زمن و الاعدام كان يمارس فى كل المجتمعات تقريبا اكى يعاقب المجرمين و المعارضين السياسيين او التنكيل و الانتقام و التخلص من المناؤين. من اشهر الجرايم اللى بتتعاقب فى وقتنا ده بالاعدام هى القتل ( مع سبق الاصرار) و الجاسوسية و الخيانة العظمى و كمان فى دول بتطبق العقوبة دى على الجرايم الجنسيه زى الزنا و الاغتصاب و المثلية الجنسية (اللواط-السحاق).

فوق كده، فيه دول قليله بتنفذ العقوبة على اللى غيروا دينهم او اللى بيتسموا مرتدين ، او لتهريب المخدرات ، او للفساد (زى الصين). الاعدام اتلغى خالص من نظم العقوبات اللى بتتطبق فى دول الاتحاد الاوروبى، استراليا، نيوزيلاندا ، كندا، معظم دول امريكا اللاتينية و ولايات فى امريكا ، و الهند ، و اليابان ، و جمهورية جنوب افريقيا.

خلاف 

عقوبة الاعدام من اكثر الحاجات التى يختلف عليها الناس فى بعض المجتمعات. فأول حاجة تعريف " الجريمه "  مش واحد فى كل الدول فمثل هناك دول تعتبر الاتصال الجنسى دون زواج جريمة و تعدم المتهمين , لكن هناك دول اخرى  مش بجريمة. يعتبر بعض الناس أن عقوبة وحشية غير انسانية مش ليها اى مبرر و أن ال غلط فى تنفيذها غير ممكن اصلحه أنه من الممكن أن يكون الشخص المعدم بريء، و غير ذلك فالاعدام يعتبر انتقام الدولة من مواطنين فتبقى زى جريمة قتل ترتكبها الدولة مقابل جريمة قتل ارتكبها شخص. لكن من ناحيه اخرى،يقول بعض الناس أنه ضرورى جداً لاستقرار المجتمع لأنه يردع المجرمين و يمنعهم من أن يرتكبوا جرائم زى القتل او الأغتصاب, لأنه لو ألغيت عقوبة الاعدام فالمجتمع سيضطرب و تزيد الجرائم فيه، لكن المنتقدين يأكدون أن الاعدام لا يردع ويقلل من عدد الجرائم بدليل أن الجرائم التى تتعاقب بالاعدام موجودة فى الدول التى تنفذه فى المواطنين. اضافة الى ذلك, كثيراً ما نرى أناللى يطبق عليهم الاعدام يكونون من طبقات فى قاع المجتمع او عناصر عرقية منبوذة   الأغنياء والمتهمين من الطبقات الاجتماعية العليا ينفذون من العقوبة عن طريق تجنيد أعداد كبيرة من المحامين للدفاع عنهم او دفعهم المال لأهل الضحيه ( فدية) وهذه قمة انعدام العدل وتفند عقوبة الاعدام.

الاعدام حالى 
فى يناير 2008 وصل عدد الدول اللى ألغت أحكام الاعدامل92 دولة و عدد الدول التى ما زالت تطبقه بانتظام هو 60 دولة و بقية دول العالم ما بين بينين يعنى انه موجود فى قوانينها اكنها لا تطبقه او تطبقه لكن فى حالات بالخصوص جداً او حسب مزاج الدولة. فى ابريل 2008 نشرت منظمة العفو الدولية ، و هى منظمه من أكتر المنظمات اللى تعارض الاعدام ، تقريراً قالت فيه ان اكثر ست دول فى العالم نفذت حكم الاعدام سنة 2007 هى:

طرق الاعدام 
الدول اللى تطبق الاعدام تختلف فى طريقة تطبيقه، من اكثر الطرق التى تستخدم دلوقتى :
 قطع الرقبة بالسيف (السعودية).
 الشنق( مصر و العراق و سوريا).
 الكرسى الكهربائى ( امريكا).
 الغاز (امريكا).
 الحقنة المميتة (امريكا).
 الرجم ( ايران و افغانستان و باكستان).
 الضرب بالنار (الصين).

مواقع خارجيه ليها علاقه بالموضوع 
 المطالبه بالاعدام فى الميادين العامه فى القرن الواحد و عشرين

المراجع 
 موقع تقرير منظمة العفو الدولية 

اعدام
موت
ايمانويل جال

ايمانويل چال Emmanuel Jal مغنى هيب هوب من جنوب السودان بيحكى فى اغانيه عن الحرب الاهلية فى السودان
وانه كان بيحارب و هو صغير.

بدايته 
ميعرفش هو اتولد امتى بس هو متأكد انه اتولد فى بداية التمانينات فى قرية اسمها تونچ فى جنوب السودان، والده انضم لجيش تحرير السودان، ولما كان عمره 7 سنين مامته ماتت، سنة 1987 لما كان عنده 6 او 7 سنين اتاخد من اهله عشان يحارب فى الحرب الاهلية اللى فى السودان و كان بيشيل سلاح AK-47 اللى كان اطول منه وفِضَل على كدة 5 سنين.

لما الحرب بقت صعبة ايمانويل هرب هو واطفال تانيين وسابوا الحرب ومشيوا 3 شهور لحد ما وصلو لمدينة اسمها وات اللى كان فيها مجموعة انفصلت عن جيش التحرير، وهناك قابل ايما مكون مرات قائد جيش التحرير اللى اتبنته ورفضت انه ينضم للجيش وهرّبته لكينيا،وساعتها كان عنده 11 سنة، وهناك ايمانويل دخل المدرسة فى نيروبى، بعدها بكام شهر اما ماتت فى حادثة بس صحابها ساعدوا ايمانويل ان يكمّل دراسته.

المزيكا 

وهو فى المدرسة فى كينيا ابتدى يغنى عشان يهون على نفسه وينسى اللى شافه، و كان كمان بيعمل حاجات خاصة بالمجتمع زى انه كان بيجمع فلوس للاطفال الشوارع واللاجئين، و كان اللى حواليه بيشجعوه، ايمانويل دخل اكتر فى المزيكا وعمل مجموعات، واول اغنية عملها هى All We Need Is Jesus او "كل اللى محتاجينه هو يسوع" اللى اتعملت فى كينيا واتذاعت فى بريطانيا.

مواليد 1980
ايمانويل چال
جنوب سودانيين
ابن العبرى

جريجوريوس ابو الفرج ابن هارون المالطى Bar Hebraeus (بار عبريو ) والمشهور بـ ابن العبرى (اتولد 1226 جنب مالاطيا-توركيا دلوقتى – مات 30 يوليه 1286 فى مراغه, شمال ايران) كان من اساقفة الكنيسه السريانيه الارتودكسيه فى القرن التلاتاشر

كتابات 
ابن العبرى اتشهر بمؤلفاته فى الفلسفه و الشعر و اللغات و التاريخ و كمان اللاهوت. اسم الشهره بتاعه ابن العبرى خلا ناس كتير تفتكر انه من اصل يهودى بس الاغلب انه اتشهر بالاسم داإكمنه إتولد فى قريه اسمها عبرا قريبه من نهر الفرات. ابن العبري كتب اكتر اعماله بالسيريانى ، بس كمان ليه كتابات بالعربى.

كتبه 

 كتب فلسفيه: زي كتاب زبدة الحكمة (و اللى اتكلم فيه تقريبا عن كل فروع المعرفه الانسانيه)، وكتاب حديث الحكمة و كتاب نن العين.
 كتب دينيه: زي كتاب مخزن الاسرار و اللى قدم فيه تفسير كامل و نقد للكتاب المقدس.
 كتب تاريخيه: زي كتاب  "كرونيكون - تاريخ شامل" من اول بداية الخلق لحد ايامه هو. وقسم الكتاب لقسمين التاريخ السريانى والتاريخ الكنسى القسم الأولاني تاريخ سياسى و مدنى و القسم التانى عبارة عن تاريخ دينى و تاريخ الكنيسه السيريانيه.

لينكات برانيه

مصادر 

ابن العبرى
سيريانيين
مؤرخين
مواليد 1226
وفيات 1286
ابو نواس

ابو نواس الحسن ابن هانى الحكمى و المشهور بـ ابو نواس (750 – 810), كان واحد من اعظم الشعرا القدام سوا من العرب او الفرس، اتولد فى مدينة الاهواز فى فارس (ايران) و كان ابوه سورى من دمشق و امه فارسية اسمها جُلبان و بقى شخصية محورية فى كتير من السير و الفولكلور وظهر كذا مرة فى كتاب الف ليله و ليله. فى يناير 2001, وزارة الثقافه المصريه أمرت بـ حرق شوية 6000 كتاب من اشعاره الهوموسكسواليه-الإغرائيه.

ملاحظات 

شاعر
شعرا
شعراء
ادب
وفيات 814
ابو نواس
ابو نواس
وفيات 810
هوموسكسواليتى
فرس
اتش دبور (فيلم)

اتش دبور ( H دبّور) فيلم مصري كوميدي انتاج 2008 بطولة احمد مكي و انجى وجدان ، حسن حسنى ، لطفى لبيب و هالة فاخر و اخراج احمد الجندي ومن انتاج الشركة العربية للانتاج والتوزيع السينمائي.

فيلم اتش دبور دة هوه تاسع فيلم فى تاريخ السينما المصرية اللى يحقق مليون جنيه فى اول يوم عرض.
 
الفيلم عن شخصية هيثم اللى اتشهر بيها احمد مكي بس مختلفة عن الشخصية اللى فى تامر وشوقية من ناحية تفاصيلها والشخصية الاقرب للي جت فى اتش دبور هى اللى جت فى فيلم مرجان احمد مرجان زي الاسم يعني مثلا فى تامر وشوقية اسم الشخصية هيثم مصطفى النزهي
لكن فى مرجان احمد مرجان اسمه هيثم دبّور بردو وبياخد مخدرات وعيلته غنية

الفيلم فيه موسيقة لعبة ماريو والمابتشو

اتش دبور
افلام 2008
افلام باللغه المصريه
احمد زويل

الدكتور احمد حسن زويل (اتولد فى دمنهور، 26 فبراير 1946،مات فى 2 اغسطس 2016)، عالم مصرى امريكانى، كسب فى 1999 بجايزة نوبل فى الكيميا.

بعد ما خلص تعليمه الابتدائى و الاعدادى فى دمنهور عزل على دسوق مع اسرته و كمل هناك تعليمه الثانوى و فى سنة 1963 دخل كلية العلوم فى جامعة اسكندريه و عاش وقتها فى بيت خاله فى على ربيع حماد فى منشية افلاقه فى دمنهور و اخد بكالوريوس العلوم قسم كيميا سنة 1967 بدرجة امتياز مع مرتبة الشرف.

شغله 
بعد ما اتخرج من كلية العلوم - جامعة اسكندرية فى مصر سنة 1967 اخد شهادة الماجستير من جامعة اسكندريه و اشتغل كمتدرب فى شركة " شل " فى اسكندريه و بعدها سافر على امريكا عشان يكمل دراساته العليا واخد شهادة الدكتوراه سنة 1974 من جامعة بنسلفانيا وبعد شهادة الدكتوراه و انضم لفريق الابحاث فى جامعة بيركلى فى ولاية كاليفورنيا
.
و فى سنة 1976 اتعين استاذ مساعد فى الفيزيا الكيميائيه فى كلية كالتك و ابتدا مشواره العلمى فى الدراسات و الابحاث. عينته مؤسسة كاليفورنيا للعلوم و التكنولوجيا استاذ اول للكيميا فى معهد لينوس بولينج و فى سنة 1999 اخد جايزة بنيامين فرانكلين على انجازاته و اسهاماته العلميه فى خدمة العلم باكتشافه لـ " ثانية الفيمتو " اللى هى اصغر وحده زمنيه فى الثانيه و اتعمل له احتفال كبير فى فيلادلفيا استلم فيها جايزته القيمه.

انجازات و جوايز 

اخد الدكتور احمد زويل جوايز كتيره على انجازاته كان منها جايزه من معهد كاليفورنيا للتكنولوجيا فى باسادينا(1990) جايزة وولف (1992)، و جايزة هربرت برويا (1995)، و جايزة ليوناردو دافنشى للامتياز (1995)، و جايزة والش (1997)، و جايزة ألكسندر فون هامبولدت الامريكيه، و ميدالية الاكاديميه الهولنديه للعلوم و الفنون.

فى سنة 1999، و هو عنده 53 سنه، اخد جايزة نوبل فى الكيميا كتتويج عظيم لانجازاته العلميه الهايله اللى حققها فى فى دراسة وتصوير ذرات المواد المختلفه وقت تفاعلاتها الكيميائيه، فكان بكده اول مصرى ياخد جايزة نوبل فى المجال العلمى.

فى ابريل 2009 اختاره الرئيس الأمريكى باراك اوباما ضمن مجلس مستشارى العلوم والتكنولوجيا التابع للبيت الابيض و اللى بيضم 20 عالم مرموق فى مجالات مختلفه.

الأوسمة 
  قلادة النيل العظمى

لينكات برانيه 
 
 المصرى اليوم، مؤسسة المصرى اليوم للصحافة والنشر، عدد 2084، 26 فبراير 2010.

مصادر 

مصريين امريكان
مواليد 1946
وفيات 2016
احمد حسن زويل
اكاديميين مصريين
واخدين جايزة نوبل
مصريين واخدين جايزة نوبل
احمد حسن زويل
بحراويه
ناس من دمنهور
مصريين واخدين قلادة النيل العظمى
علما كيميا
مصريين عاشو فى امريكا
امريكان مصريين
مرضى السرطان
مصريين مع ثورة 25 يناير
احمد مكى

احمد مكى ممثل، ومخرج، وكاتب، ورابر مصرى من اصول جزائريه. اتولد فى 19 يونيه 1980، فى وهران، فى الجزاير. اول ظهور ليه كان فى فيلم ابن عز، وكان عامل فيه دور صاحب البطل، وكان دور صغير. بعد كدة اخرج فيلم الحاسة السابعة سنة 2005، وكان المفروض يبقى هو مخرج مسلسل تامر و شوقيه لكن على اخر وقت ملقوش اللى يعمل دور هيثم فعمل هو الجزئين. احمد مكي اشتغل فى فيلمين من انتاج شركة جود نيوز بعد كده وهمّا: مرجان احمد مرجان سنة 2007 وليلة البيبي دول انتاج 2008. اول فيلم من بطولته هو اتش دبور انتاج 2008، اللى ابتدى عرضه يوم 6 اغسطس بعد ما اتأجل كذا مره. قام ببطولة افلام زى: طير أنت اللى كتبه عمر طاهر سنة 2009، وفيلم لا تراجع ولا استسلام، واشتركت معاه فى البطولة دنيا سمير غانم، و الفيلمين نجحوا نجاح . وبعد كدة عمل فيلم اسمه سيما على بابا و اشتركت معاه في البطولة ايمي سمير غانم سنة 2010, (منجحش زى البقيين).. وعمل كمان "مسلسل الكبير اوى" واللى نجح نجاح جامد فى أجزاءه الخمسة ثم قام ببطولة مسلسل خلصانة بشياكة.

اشهر اغانيه 
(2012):اغنية "قطر الحياة" من ضمن البوم "اصله عربى".

مصادر 

مواليد 1980
ممثلين مصريين
مخرجين مصريين
كوميديانيين مصريين
مصريين جزائريين
مصريين مع ثورة 25 يناير
ارخميديس

ارخميديس (باليونانية Αρχιμήδης وتلفظ [aɾ.çi.ˈmi.ðis] و [ar.kʰi.ˈmɛ:.dɛ:s] عند الأقدمين). أو أرشميدس كان عالم رياضيات يونانى ، فيزيائي ، ومهندس ، و مخترع ، وعالم فلك.

حياته 
ارخميديس اتولد سنة 287 قبل الميلاد في سيراكوسا ، ورغم ان مش كل تفاصيل حياته معروفه ، لكنه كان واحد من ابرز العلما في العصور القديمه . ارشميدس اسس علم استاتيكا الموائع وشرح مبدأ العتله و صمم الات مبتكره ، بما فيها المحركات والمضخات اللولبيه اللى اتسمت على اسمه. وهو اللى اكتشف قانون الطفو

وفاه 
ارخميديس مات سنة 212 قبل الميلاد

مراجع 

ارشميدس
يونانيين قدام
مواليد 287 ق م
وفيات 212 ق م
الارض

الارض (الرمز: ) هيا تالت كوكب فى الترتيب من ناحية الشمس و هى المكان الوحيد - على حد علمنا - اللى فيه حياه و عايش عليها ملايين الانواع-من ضمنها الانسان. الارض اتكونت من حوالى 4.54 بليون (مليار) سنة و ابتدت الحياة عليها بعد كدا بمليار سنة ( من حوالى 3.5 مليار سنة).71% من سطح الارض متغطى بماية المحيطات المالحة و الباقى عبارة عن قارات و جزر.الارض بتدور حوالين الشمس مرة كل 365.26 يوم و بتدور حوالين نفسيها مرة كل 24 ساعة. القمر هو التابع الطبيعى الوحيد للأرض اللى بيدور حواليها من حوالى 4.53 بليون سنة و بيلف لفة كاملة حوالين الارض كل 27.3 يوم و هو المسئول الرئيسى عن المد و الجزر.

كواكب المجموعه الشمسيه 
 عطارد (ميركورى)
 الزهرا (فينوس)
 الارض
 المريخ
 المشترى (جوبيتر)
 زحل (ساتورن)
 اورانوس
 نيبتون

مصادر 

جغرافيا
جيولوجيا
درب اللبانه
نظام شمسى
كواكب مجموعه شمسيه
كواكب
اريسطو

[[ملف:Aristoteles Louvre.jpg|200 px|thumb|تمثال لـرأس ارسطو فى متحف اللوفر
ارسطو (384 ق م – 322 ق م) فيلسوف يوناني قديم تتلمذ على يد افلاطون و كان استاذ الاسكندر الاكبر و بطليموس الاول .ارسطو كتب عن اشياء كثيرة مثل:(الفيزياء، الميتافيزياء، الشعر، الدراما، الموسيقى، المنطق، السياسه، الحكومه، الاخلاق، البيولوجيا و الزوولوجيا(علم المعيز)) .
ارسطو مثل سقراط و افلاطون يعتبر واحد من مؤسسين الفلسفة الغربية.اراءه فى الفيزياء أثرت تأثيراً كبيراً على العلم فى العصور الوسطى وتأثيرها مستمر لحد عصور النهضة لما بدأت تفقد مكانتها لصالح الفيزياء الحديثة. بالنسبة للبيولوجيا، فكثير من الملاحظات اللتي سجلها اتثبت صحتها و دقتها فى القرن التاسع عشر.اعماله ايضاً تعتبر اول دراسة رسمية فى علم المنطق. كل مظاهر فلسفة ارسطو الى الآن تدرس فى جامعات العالم. ارسطو كَتَبَ كُتُب كثير بأسلوب راقي ( وصفها شيشرون الشاعر الروماني بانها شبيهه بنهر من الذهب)، لكن اغلب كتبه بيعتقد العلماء انها ضاعت و لم يصل منها الا الثلث تقريباً و ضاع الثلثين الاخرين. و اشهر شخص ترجم وشرح فلسفة و افكار ارسطو كان ابن رشد.

اقواله

مراجع 

يونانيين قدام
اريسطو
فلاسفه يونانيين قدام
مواليد 384 ق م
وفيات 322 ق م
اسامى الالهه

الشعوب المختلفة بتسمي الالهه القوميه بتاعتها باسامي كتيرة بتختلف على حسب مفهوم الالوهيه عند الشعوب دى و كمان على حسب الاديان و على مر الزمان.

الديانات الابراهيمية

اليهودية 
الوهيم او ايل او يهوه هو اسم الله عند اليهود.فى التوراة العبرية ب يظهر اسم الاله اليهودي فى تلات اشكال إلوهيم و إيل و يهوه و فى الاكتر ب يظهر على شكل اربع حروف عبرية ( ي \ هـ \ و \ هـ ) ب ترمز لاسم الاله المقدس و اللى من كتر احترام اليهود للاسم دا ما كانوش ب يستجرو ينطقوه و بس كانو يكتفو ب الاربع حروف دول ك رمز ليه.

المسيحية 
الله او الرب او ربنا او( باسم الآب و الابن و الروح القدس اله واحد آمين ) هو الاسم اللى المسيحيين بيستعملوه. اما يهوه فهو الاسم اللى احيانا المسيحيين بيسمو بيه الاله فى العهد القديم على حسب ما بيذكر العهد القديم اللى هيا التوراه بتاعة اليهود.بس علشان التخوف اللى مذكور فوق حوالين نطق الاسم دا، ف اغلب المسيحيين بيفضلوا يستخدوا اسامي زي الرب او الاب او الاب السماوي او التالوت المقدس. .
يسوع اسم عبري معناه( يهوه المنقذ او المخلص) و المسيح كمان اسم عبري معناه الممسوح بالزيت المتقدس. المسيحيين فى المنطقه العربيه بيسموه الله.

الاسلام 
الله هو اسم الاله الواحد الاحد فى اللغة العربية و على الرغم من انتشار الاسم مع انتشار الاسلام الا ان اسم الله كان معروف فى شبه الجزيرة العربية من قبل ظهور الاسلام ( اسم ابو نبي الاسلام هو عبد الله الذي مات قبل ولادة ابنه محمد و قبل ظهور الاسلام) و كذلك يستخدم المسيحيون واليهود العرب اسم الله فى الاشارة لآلهاتهم

الديانات الصينية 
شانج دي هو الاسم يتاع الاله الاعظم فى الصين القديمة و هو كمان الاسم اللى بيستعمله الصينيين المسيحيين دلوقتى فى التعبير عن الاههم و نفس الاسم بيستعمله المسيحيين الكوريين و الفيتناميين ل نفس الغرض ( معنى شانج دي الحرفي هو الملك اللى فوق).و بالاضافة لاسم شانج دي ف كمان فى اسامي تانية زي شين و زهوو و تيان.

الديانات الهندية

الهندوسية 
نتيجة لكبر الهند فى المساحة و تعدد الالهة و الديانات ف من الصعب نحدد اسم واحد بس للاله الاعظم، البعض بيستعمل اسامي زي راما و احيانا كريشنا وباجافان و شيفاوشيام""و""اشورا""

السيخية 
فى الديانة السيخيه الله فوق مستوا فهم البشر و ليه عدد مش محدود من الفضايل و علشان كدا ممكن يتسما بعدد مالوش نهايه من الاسامى و كلها صح. من اشهر الاسامى اكال بوركا يعنى الكائن الازلى الابدى و ايك اونكار يعنى الخالق الواحد و سانتام يعنى الاسم الحق

البوذية 
البوذية كديانة ما بتعترفش باله واحد خالق للكون بس مؤسس الديانة بوذا بيحظى باحترام و تقديس كبير كـ انسان مش كـ اله

باقي الديانات

مصر 
امون رع هو اسم اكبر اله فى مصر زمان . فى فتره اخناتون حاول يفرض عبادةاتون

الزورادشتية 
اهورا مازدا هو اسم الاله الاعظم عند الزورادشتيين و معناه رب النور او رب الحكمة

اسامي
اصحاب ولا بزنس

اصحاب وللا بزنس هوه فيلم مصرى اتعمل سنه 2001 بطولة مصطفى قمر و هانى سلامه و موناليزا و سامى العدل و طارق عبد العزيز وعمرو واكد . تأليف مدحت العدل.

قصة الفيلم 
الفيلم بيحكي عن اتنين موزيعين (مصطفي قمر وهاني سلامه ) اصحاب فى قناة مشهورة وهما الاتنين مشهورين ببرامجهم التافهه , لكن بينهم تنافس وغيرة شديدة جدا , لحد ما اختارت القناة واحد فيهم يروح يغطي الانتفاضه الفلسطنية وفعلا اختاروا مصطفي قمر ولما راح فلسطين اتأثر بالانتفاضة وبطل يعمل برامج تافهه بالعكس صور شريط لواحد من ابطال الانتفاضة( عمرو واكد ) وعرضه فى القناة رغم اعتراض صاحب القناة ..
الفيلم بيعرض لقضية الصحوبية هل هيا فعلا صحوبية ولا بيزنس بين الاتنين وعلاقة مصلحة مش اكتر ؟ ..

اصحاب
افلام 2001
افلام باللغه المصريه
افريقيا

افريقيا تكون تانى اكبر قارة فى العالم فى المساحة وثانى اكبر قارة فى العالم فى عدد السكان.مساحة افريقيا حوالى 30.2 مليون كيلو متر مربع و يسكنها 922 مليون انسان. يحيط بالقارة البحر المتوسط من الشمال، البحر الاحمر و المحيط الهندى فى الشرق و بيغطى المحيط الاطلنطى كل ساحلها الغربى و افريقيا بتغطى 6 ٪ من مجموع مساحة سطح كوكب الارض و و20،4 ٪ من مجموع مساحة الأراضى.

قارة افريقيا فيها دلوقتى 53 دولة مستقلة. و بيعتقد علميا ان افريقيا هى اول مكان ظهر فيه الانسان على سطح الارض لانهم لقو اقدم حفرية للانسان العاقل فى اثيوبيا و ب يقدرو عمرها بحوالى 200،000 سنة

اصل الكلمة 
كلمة أفرى كانت اسم شعوب سامية كانو يسكنون فى شمال افريقيا قرب قرطاج فى تونس الان.

مناطق القارة 

قارة افريقيا متقسمة لمناطق جغرافيه مختلفه زى : شمال افريقيا , غرب افريقيا , شرق افريقيا , وسط افريقيا و افريقيا الجنوبيه.

الطرق 

شبكة الطرق السريعه عبر افريقيا هيا مشاريع تسع طرق سريعه فى افريقيا خططها و بيبنيها لجنة الأمم المتحدة الاقتصادية لافريقيا (اللجنة الاقتصادية لافريقيا) و بنك التنمية الأفريقى ، و الاتحاد الافريقى بالتعاون مع المجتمعات الدولية والاقليمية. هدف شبكة الطرق السريعه عبر افريقيا تعزيز التجارة و تخفيف حدة الفقر فى افريقيا عن طريق تطوير و ادارة الطرق علشان تكون ممرات تجاره بين دول افريقيا . اجمالى طول الطرق السريعة التسعه فى الشبكه 56683 كيلومتر و ساعات بيتقال عليها 'ممرات عبر افريقيا' او 'ممرات الطريق' بدل من الطرق السريعة ويوجد بيها مجد و نضال و فورتى و فقوسة

مصادر
اقبال بركه

اقبال بركة صحفية مصرية وناشطة فى مجال حقوق المرأة من مواليد ابريل 1942.اسمها الحقيقي اقبال عبد الحميد مصطفى محمد بركة، واخدة ليسانس اداب انجليزي من جامعة اسكندرية سنة 1962
وليسانس الاداب عربي من جامعة القاهرة سنة 1979
فى بداية حياتها اشتغلت فى العلاقات العامة فى شركة فيلبس وبعد كدة اشتغلت مدرسة انجليزي فى الكويت ولما رجعت مصر اشتغلت فى الراديو وكانت كبيرة المذيعين بالاذاعة الانجليزي سنة 1979
سنة 1993 اختاروها تبقى رئيسة تحرير مجلة حوا بس بردو كانت بتكتب فى مجلات وجرانين تانية زي صباح الخير وروزاليوسف
وسيدتي و الكواكب.

اعمالها الكتابيه 

الحجاب - رؤية عصرية

الصيد فى بحر الأوهام

خواطر رمضانية

المرأة المسلمة فى صراع الطربوش والقبعة

الاسلام وتحديات العصر

عودة الى الفضفضة

المرأة الجديدة

هى فى عيونهم

الفجر لأول مرة

و لنظل أصدقاء الى الأبد

ليلي والمجهول

تمساح البحيرة

كلما عاد الربيع

يوميات ست عاملة

بحرالأوهام

ومن اعمالها اللى اتحولت لاعمال درامية "جواز على ورق سوليفان" و "شجرة اسمها الود" .

 اقبال بركة بتقول ان الحجاب مش فريضة

صحفيات مصريات
كاتبات مصريات
ناشطين مصريين
نسويين مصريين
مناضلين و مؤيدين لحقوق الأقباط
منتقدين للاسلام
خريجين جامعه الاسكندريه
متعلمين فى جامعة القاهره
اسكندرانيه
اكوا - لانج

اكوا - لانج(بالإنجليزي Aqua Lung) كان الاسم الاصل لأول دايرة فتح أسطوانة الاكسجين عشان معدات الغوص اللى اخترعها اميل لجانج و چاك كوستو سنة 1943 . و بتتكون من اسطوانة غوص فيها اكسچين مضغوط ضغط عالى و صمام بينظم خروج الاُكسچين علشان امداد الغواص بالغاز حسب الطلب علشان التنفس لما الغواص يكون تحت الميه.

لينكات برانيه 
 سايت مصنعين أكوا لانج (إنجليزى, فرنساوى, ألمانى, إيطالى, تشيكى, يابانى و لغات تانيه موجوده)
 Aqua Lung  (Also known as Mistral Regulator)
 Two Jacques Cousteau Aqua Lungs are shown in this 1950's video recorded on the island of Maui.

مصادر 

اكوا - لانج
الامبراطوريه الرومانيه

الامبراطورية الرومانية هى تطور للحكم السياسى لروما .الامبراطورية الرومانية هى المرحلة اللى جت بعد الجمهوريه الرومانيه اللى حكمت روما.

الرومان 

الرومان هم شعب استقر فى وسط شبه الجزيرة الايطالية ابتداء من القرن الاتناشر قبل الميلاد واسسو مدينة روما القديمة و اسسو دولة سيطرت على شبه الجزيرة الايطالية و اتوسعت الدولة الرومانية وسيطرت على معظم العالم القديم .

تاريخ 
الجمهوريه الرومانيه كانت حلت محل الحكم الملكى الرومان ف القرن السادس قبل الميلاد. ف نص القرن الاولانى قبل الميلاد كان فيه مشاكل كتير بسبب سلسلة من الحروب الأهلية والصراعات السياسية. اتعيين يوليوس قيصر ديكتاتور دايم لحد قتله سنة 44 ق.م . استمرت الحروب الأهلية وعمليات الاعدام، لحد انتصار أوكتافيان، ابن يوليوس قيصر بالتبنى، على مارك أنطونى و كليوباترا ف معركة اكتيومسنة 31 ق.م.

نظام الحكم 
الامبراطوريه الرومانيه كان ليها حكومة يرأسها امبراطور و حكمت مناطق اقليمية كبيرة حوالين البحر المتوسط فى  اوروبا وافريقيا و آ سيا. مدينة روما كانت عاصمة الامبراطوريه الرومانيه لحدما مقر الحكومة الامبراطورية راح القسطنطينية على ايد قسطنطين العظيم ف القرن الرابع الميلادى.

مصادر

ملاحظات 

رومانيه
رومانيه
روما القديمه
الباشا تلميذ (فيلم)

الباشا تلميذ هوه فيلم مصري انتاج 2004 بطولة كريم عبد العزيز وغادة عادل ورامز جلال ومحمد رجب ومنى هلا ومها احمد وحسن حسني وسامي مغاوري ومن تأليف بلال فضل واخراج وائل احسان.

قصة الفيلم 
تدور قصة الفيلم حول جامعة الصفوة اللى كان فيها الكثير من الطلبة اللى كانوا يدمنون المخدرات وهنا كان يحاول اللواء نجدت (حسن حسني) بأن يحل دى المشكلة ولكنه يفشل دوما، الا أن يتوصل الى خطة حيث يختار احدى الضباط من دفعة حديثة فاختار الضابط بسيوني (كريم عبد العزيز) وشرح ليه الخطة بأن يكون احدى الطلبة في تلك الجامعة فوافق بسيوني وهنا تدور الأحداث في الجامعة ويتعرف بسيوني على انجي (غادة عادل) وطارق عدوه اللدود (محمد رجب) والبنت الغريبة مايا (مها أحمد) والمطرب الفاشل حمزة (رامز جلال) ويخوض الكثير من المغامرات ويقع في حب انجي، الا أن يكتشف أمره فيرحل عن الجامعة ويفشل في مهمته، ولكن انجي وحمزة اكتشفا أنه كان يبحث عن المخدرات فقررا مساعدته وكذلك ساعده طارق وبعد ذلك نجح بسيوني في مهمته وكوفئ بعد كده وكذلك تخرجت انجي وحمزة ومايا من الجامعة.

بطولة 
 كريم عبد العزيز
 غاده عادل
 حسن حسنى
 محمد لطفي
 رامز جلال
 مها احمد
 محمد رجب
 خالد الصاوى
 منى هلا
 محمد الدفراوى
 لطفي لبيب
 رضا ادريس
 احمد عقل
 فايق عزب
 رفيق محسن
 علاء زينهم
 يوسف داود
 سعيد طرابيك
 سامي مغاوري

فريق العمل 
 اخراج: وائل احسان
 تاليف: بلال فضل
 مونتاج: معتز الكاتب
 مدير تصوير: ايهاب محمد علي
 انتاج: يوني كورن، عرب سكرين
 مدير الانتاج: محمد دانا
 توزيع: الاخوة المتحدين للسينما
 سنه الانتاج: 2004
 عرض أول: 28-1-2004

باشا
سينما
سينما مصريه
فن مصرى
افلام باللغه المصريه
البحر الاحمر

البحر الاحمر ( بحر القلزم) هو بحر موجود بين شبه الجزيره العربيه (السعودية و اليمن) من ناحية اسيا و مصر و السودان و إيريتريا و جيبوتى من ناحية افريقيا.
البحر الاحمر بيفصل بين قارة افريقيا و اسيا و فيه راى بيقول انه البحر الاحمر اتسمى البحر الاحمر عشان وقت الغروب بتبقى الشمس لونها احمر و بتدى البحر اللون الاحمر, فيه راى تانى ان الشعب المرجانيه فيه كتير و بيكون لونها بيغلب عليه اللون الاحمر عشان كده اتسمى البحر الاحمر

اهمية البحر الاحمر 

زادت اهمية البحر الاحمر على مستوى العالم بعد ان حفرت قناة السويس فجعلت معظم الرحلات البحريه بين اوروبا و اسيا او بين اسيا واوروبا او بين اسيا وشمال افريقيا او بين شمال افريقيا واسيا او بين شمال افريقيا و شرقها او شرق افريقيا و شمالها تعبر من البحر الاحمر بعد ان كانت اهميته محدوده جدا قبل حفر قناة السويس و فيه اماكن سياحية عالمية على البحر الاحمر زى مدينة شرم الشيخ اللى تعتبر من انسب الاماكن فى العالم للغطس و اللى فى جنوب سينا وتوجد محمية راس محمد ومدينة الغردقة.

الدول 
بيطل على البحر الاحمر الدول دى:
4 دول

محميات 
و محمية راس محمد محميه طبيعيه من المحميات الطبيعيه المهمه فى العالم.

موانى 
وفيه موانى كتير على البحر الاحمر,
زى السويس و نويبع فى مصر.
العقبه فى الاوردن.
ايلات فى اسرائيل.
جده فى الكرم.

شوف كمان 
 البحر الأحمر

احمر
جغرافيا مصر
جغرافيا الشرق الاوسط
برازيل

البرازيل هى بلد فى امريكا الجنوبية واسهما الرسمي، جمهورية البرازيل الاتحاديه.

البرازيل هى خامس اكبر بلد من المساحه، وخامس اكبر بلد من عدد السكان، ورابع اشهر ديمقراطيه فى العالم. و لغة البرازيل الرسميه هى البرتغالى. و الكاثوليكيه هى الديانه السايده فى البرازيل .

جغرافيا 
المحيط الاطلسى يحد البرازيل من ناحية الشرق ،البرازيل تمدتد طول سواحلها المقدرة بـ 7700كلم²
بها جبال قديمة التكوين و اعلى قمة جبلية بيها : بانديرا 8700 متر .
بالاضافة الى الهضاب زى هضبة البرازيل باداخل
السهل: بيها سهول و اهمها سهل الامازون بالاضافة الى غابات كثيقة هى غابات الامازون
ام عن الانهار فلهم نهر هو نهر الامازون (و هو اعرض نهر فى العالم روافده اكثر من 50 رافد )
المناخ : متنوع زى : المدارى ، الاستوائى : الساحلي
-يحدها من الشرق المحيط الاطلسى و من الجنوب الاوروغواى و الارجنتيت و من الغرب بوليفيا و البيرو و الباراغواى و من الشمال غويانا فوزيلا سورنام و كولومبيا-
البرازيل ليها حدود مع ڤينيزويلا ، سورينام ، و جيانا ادارة جيانا الفرنسية من ناحية الشرق الشمال ، ومن ناحية شمال غرب كولومبيا ، و بوليفيا و بيرو من الغرب ، و الارجنتين و باراجواى من ناحية الجنوب الغربى ، و اوروجواى من الجنوب.

فيه جزر كتير بتعتبر جزء من الاراضى البراز بعديه ،زى بينبدوس دى ساو بيدرو دى ساو باولو ، فيرناندو دى نورونه

تاريخ 
معظم السكان الاصلييناللى عاشوا فى البرازيل حصريا يعتقد أن اصلهم من الموجة الأولى من المهاجرين من شمال اسيا (سيبيريا) اللى عبروا الجسر البرى اللى كان بيربط بيرينج فى نهاية العصر الجليدى الاخير حوالى 9000 قبل الميلاد. فى 1500 ميلادى ، كان مجموع عدد السكان حوالى 3 ملايين من الامريكان الاصليين متقسمين لحوالى 2000 امه وقبيله .

البرازيل كانت مستعمره للبرتغال من ساعة اكتشافها على ايد بيدرو الفاريز كابرال 1500 ولحد استقلالها فى سنة 1822. فى البدايه استقلت على انها امبراطورية البرازيل ، البرازيل بقت جمهوريه فى سنة 1889 ، الكونجرس ( الهيئه التشريعيه) بيتكون من مجلسين بيرجع تاريخه لسنة 1824 ، لما تم التصديق على اول دستور. ويحدد الدستور دلوقتى البرازيل باعتبارها جمهوريه اتحاديه. الاتحاد البرازيلى اتكون من الولايات، والمقاطعات الاتحادية ، والبلديات. و البرازيل فيها دلوقتى 26 ولايه والبلديات 5564.

اقتصاد 
بالخصوص فى مزارع قصب السكر و البن و مناجم المعادن و بعض الصناعات

سياسة البرازيل 
الاصلاحات الاقتصادية فى البرازيل ادت البلد موقف دولى جديد. البرازيل واحده من الاعضاء المؤسسين للأمم المتحدة واتحاد امريكا الجنوبية.

مجتمع البرازيل 
لغة البرازيل الرسميه هى البرتغالى. الكاثوليكيه هى الديانه السايده و مجتمع البرازيل مجتمع متعدد الأعراق ، البرازيل موطن لتنوع الحياة البرية ، والبيئات الطبيعية.

شوف كمان 
 علم البرازيل

مصادر 

برازيل
برازيل
دول مسيحيه
البوسنه و الهرسك

البوسنه و الهرسك ( Bosna i Hercegovina;  Босна и Херцеговина) هيا دوله اوروپية.

جغرافيا 
البوسنه و الهرسك بتطل على البحر المتوسط (البحر الادرياتيكي) موجودة فى شبه جزيرة البالقان ومساحتها 51,129 كم2.

سكان 
عدد سكان البوسنه و الهرسك سنة 2017 كانو 3507017 انسان.

تاريخ 
البوسنة و الهرسك كانت واحدة من الست دول عملو الاتحاد الفيدرالى بتاع يوجوسلاڤيا و استقلت البوسنة سنة 1992 و بتتوصف دلوقتي بانها جمهورية فيدرالية ديموقراطية وممكن تدخل الاتحاد الاوروپي فى المستقبل. جمهورية صرب البوسنه (بالصربى الكيريلى Република Српска)  هبا واحده من جمهوريات البوسنه و الهرسك.

جغرافيا 
البوسنة و الهرسك متحاطة بكرواتيا و مونتي نيجروو صيربيا من كل الجهات تقريبا ماعدا حتة صغيرة طولها 26 كم بتطل منها على البحر الادرياتيكي.

العاصمة بتاعتها هيا ساراييڤو و هيا كمان اكبر مدينة فيها.

اثنيات 
فيه تلات اثنيات ف البوسنة و الهرسك البوسنيين و الصرب و الكروات.

لينكات برانيه

مصادر 

بوسنة
بوسنة
دول اسلاميه
الجلف الكبير

الجـِلف الكبير هو موقع معزول فى محافظة الوادى الجديد على حدود مصر الجنوبية الغربية مع ليبيا و السودان و بيتردد عليه الاف السياح كل سنه عشان يتتبعو آثار مستكشفين الصحرا والبدو الرحل وعلماء الاثار..

مساحة هضبة الجلف الكبير 7770 كيلومتر من الحجر الجيرى والحجر الرملى بيوصل حجمها تقريبا لحجم سويسرا و بترتفع 300 م عن الصحرا .
فى سنة 2007 اعلن مجلس الوزرا المصرى منطقة الجلف الكبير محمية طبيعية ودا زود اهميتها السياحية. المحمية دى بتضم:
 جبل العوينات و اللى بيوصل طوله لـ1943 متر
 منطقة السلكا (الزجاجية ) واللى اتكونت على مر قرون طويلة
 وادي صورة و كف المستكاوى و اللى فيه اكتر من الفين صورة و نقش من ايام انسان ماقبل التاريخ
 اثار فرعونية.

وديان الجلف الكبير 

 Akhdar وادى الاخضر
 Bakht وادى البخت
 Dayiq وادى الضيق
 Firaq وادى فراق
 Gazayir وادى الجزاير
 Maftuh وادى مفتوح
 Mashi وادى ماشى
 Wassa وادى وسع

مصادر

لينكات برانيه 
 الهيئة المصرية العامة للاستعلامات 
 google map

جبال مصر
محميات طبيعيه فى مصر
الحاد

الالحاد ( atheism) هو بيكون لما الواحد بيرفض الاُلوهيه (زي فكرة وجود إله او رب) او الإصرار على عدم وجود آلهه. و بردو
 بيتعرّف بـ مفهوم أوسع إنهُ عدم الإعتقاد بـ الآلهه, او عدم-اُلوهيه (nontheism). عكس الإلحاد هو "اُلوهيه" (انجليزى: theism).

نوعين من الالحاد 

فيه ناس بيوصفو نوعين من الإلحاد - إلحاد مش-مباشر و إلحاد واضح.
 الإلحاد المش-مباشر هو الإعتقاد بإن مافيش أى سبب بالإيمان بوجود إله. الشخص اللى بيبقا ملحد ضعيف, مابيبقاش مؤمن بأى إله ممكن يكون هو يعرفهُ. الشخص ده مابيبقاش متوقع الإيمان بأى إله هو سمع عنهُ. الناس اللى إلحادهم ضعيف ممكن يكونو منفتحين لـ فكرة إن فيه قوه دافعه بتخلّى الكون فى حركه, بس القوه دى مش قوه إلهيه.
 الإلحاد الواضح هو الإعتقاد بإن مش ممكن يكون فيه حاجه زى الإله. فيه جدل على إن مش ممكن يكون فيه إله موجود. مثلاً, فيه ناس بيقولو إن مش ممكن يكون فيه أى كائن عارف كل حاجه.

لادينيه 
اللادينيّه (irreligion): هى عدم وجود دين او مش فارق لو فيه او مُعادية الدين. على حسب القصد, ممكن المعنى: إلحاد, دييزم (deism), (nontheism), أجنوستيّه (agnosticism), إيجنوستيه (ignosticism), ضد الدين (antireligion), التشكيك الدينى (religious skepticism), التفكير الحُر (freethought), علمانيه انسانيه (secular humanism). ماتتخلطش بـ العلمانيه

أجنوستيّه (لاأدريّه) 
لاادريه هى رؤيه فلسفيه شايفه ان القيمه الحقيقيه لإدعاءات معينه — بالذات الإدعاءات بتاعة الميتافيزيا (metaphysics) بالنسبه للتوحيد, و الاخرَه او وجود آلهه, كائنات-رَوحانيّه, او لحد الحقيقه المطلقه — مش معروفه, او بتعتمد على نوع الأجنوستيّه, و فى الاساس مستحيل إثباتها او عدم إثباتها.

إيجنوستيّه 
الجهل بأى معرفه لإله او آلهه بسبب ان الاُلوهيّه مافيهاش معنى مترابط منطقى لإيه هو الله.

الإلحاد فى المجتمع 

فى اماكن كتيره, الإلحاد جريمه (او كان جريمه). فى اوروبا فى العصور الوسطى, الملحدين كانو ممكن يتقتلو بـ الحرق. فيه بلاد كتير لسه عندها قوانين ضد الإلحاد. فيه شوية بلاد عندها قوانين بتحمى حقوق الملحدين إن مايبقاش عندهم دين, زى المملكه المتحده, كندا, نيديرلاند, و الولايات المتحده الامريكيه. ده معناه إن الملحدين عندهم نفس الحقوق القانونيه زى أى حد تانى. حرية الدين فى القانون الدولى و المُعاهدات الدوليه بتشمل الحريه فى عدم إعتناق دين.

مصادر

لينكات برانيه 
 منتدى الملحدين العرب
 منتدى اللادينيين العرب
 بلوج "ارض الرمال"
 بلوج "فى المشمش" 
 بلوج "Part Of Whole" بالعربى
 Atheist Media Blog
 كاريكاتورات ملحده 

 
نقد الدين
لادينيه
الحاسه السابعه (فيلم)

الحاسة السابعة فيلم مصري انتاج 2005 بطولة احمد الفِشاوى ورانيا الكردى، واحمد راتب وعبد الله مشرف.

الفيلم من تاليف فرج فودة وانتاج دولار فيلم ومن اخراج احمد مكى وكان اول فيلم روائي طويل يخرجه وهو ريميَك لفيلم قصير بنفس الاسم عمله احمد مكى لما كان بيدرس سينما واخد عنه جوايز كتير.

الفيلم الاول كان مترشحله فى الاول احمد حلمى الفيلم سقط مع ان فيه نقاد كتير قالوا عليه كلام كويس واحمد مكي عمل اداء صوتي فى الفيلم زى دوبلاج كلام الصينيين.

الحاسه السابعه
افلام 2007
افلام باللغه المصريه
الحبيب بورقيبه

الحبيب بورقيبه (3 اغسطس 1903 - 6 ابريل 2000 ) هو راجل دوله و مؤسس و اول رئيس للجمهورية التونسية، و دائما بيتشبه بالزعيم التركي كمال اتاتورك بسبب الاصلاحات الغربية اللى عملها فى تونس.

بورقيبه خلا التعليم اولوية له و ساهم في نقله نوعيه بالنسبه لحقوق الست التونسيه و منها: منع تعدد الزوجات، منح النساء الحق ف طلب الطلاق، رفع سن الزواج للفتيات لسبعتاشر سنه.

حياته 

بورقيبة درس القانون فى باريس و خد من هناك ليسانس فى الحقوق و رجع  علشان يمارس مهنة المحاماة فى تونس.

بورقيبه اتجوز مرتين، المره الاولانيه من ست فرنساويه و اتجوز للمره التانيه من وسيله بن عمار رسميا ف 12 ابريل عام 1962، في احتفال كبير بقصر المرسى.

وسيلة بن عمار الثائره التونسيه بنت مدينة الباجه اللى قادت عددا من عمليات النضال الوطنى ضد الاستعمار، حتى اتقبض عليها عام 1948 و اتسجنت. و اتعرف عليها ف القاهره.

الانجازات 
 14 ابريل 1956، تأسيس اول حكومه فى تونس بعد الاستقلال.
 13 اغسطس 1956: موافقة البرلمان التونسى على كتابة مجلة الأحوال الشخصيه و نتج عنه حقوق كثيرة للست التونسيه منها: اشتراط موافقتها قبل الجواز، السن الادنى للجواز، إلغاء تعدد الزوجات، حق الانتخاب، الطلاق المدنى
 25 يوليه 1957: المجلس الوطنى التأسيسى اعلن إلغاء الملكيه و تشكيل الحكومه و كان الحبيب بورقيبة اول رؤسائها.
 ابتدءا من 1957: بداية العمل ببرنامج الاصلاح الفلاحى. توحيد تونس العداله و تمكين سلطتها من الوسائل الحديثه و المتجانسه.
 فى يونيه 1958: بداية تجديد اصلاح التعليم بهدف الوصول لنظام تعليمى موحد و عام و مجانى بيشمل كل التوانسه اللى فى سن الدراسه.

مصادر 

 

مواليد 1903
وفيات 2000
رؤساء تونس
رؤساء وزرا توانسه
وزرا توانسه
سياسيين توانسه
محامين توانسه
ملحدين توانسه
غاسلين اموال
تجار سلاح
قاده اتخلعوا من السلطه عن طريق انقلاب
متعلمين فى جامعة پاريس
الدين المصرى القديم

الدين المصرى القديم هو مجموعة المعتقدات الدينية و الطقوس اللى كان المصريين القدام بيؤمنو بيها من عصر قبل الاسرات ولحد بداية اعتناقهملالاديان الابراهيميه يعنى المسيحية و بعدين الاسلام و بشكل محدود جدا لل يهودية. الدين المصرى القديم بالتعريف دا هو الدين اللى استمر المصريين بيؤمنوا بيه لمدة بتزيد عن 3000 سنة، و طبعا مر بتحولات و تغييرات و تطورات كبيرة لكن الحاجة الوحيدة اللى تنتها ثابتة هى التعددية و التسامح. يعنى رغم انان كل مدينة مصرية كان ليها اله خاص بيها الا اننا ما سمعنا ش ابدا عن حروب دينية او تكفير او تعصب او تطرف من اتباع اله ضد اله تاني. الروح المتسامحة دى هى السمة الميزة للأديان التعددية على العكس من الأديان التوحيدية. بمرور الوقت كانت الالهة دى بتكتسب اتباع جدد او بتنحسر عبادتها او بتموت تماما او لحد بتتوحد فى صفاتها مع الهة تانية و بيبقوا اله واحد.

الالهه 

الالهه المصريه القديمه كانو كتير و منهم اللى اتعرف فى كل مصر زى امون و اوزوريس . لكن مركز عبادة اله معين من عشرات الالهه كان موجود فى اماكن معينه;
 مدينة هيليوبوليس كانت مركز عبادة الاله اتوم( رئيس التاسوع المقدس)
 مدينة منف كانت مركز عبادة الاله بتاح (رئيس التالوت المقدس)
 مدينة هيرموبوليس كانت مركز عبادة الاله تحوت ( رئيس التامون المقدس)
 مدينة طيبة كانت مركز عبادة الاله آمون( رئيس التالوت القدس امون-موت-خونسو)

المعابد 
أهم المعايد اللى كان الدين المصرى القديم بيتمارس فيها
 معبد ابوسمبل (مكون من معبدين ضخام و مبنيين من الصخور فى جنوب مصر)
 معبد ابيدوس
 معبد الكرنك ( اللى كان حتة من عاصمة مصر القديم-طيبة\الاقصر)
 معبد ادفو اللى اتبنى فى العصر البطلمى و مكتنه بين الاقصر و اسوان
 معبد كوم أمبو و اللى واقع على كريق التجارة بين مصر و النوبة
 معبد الاقصر و اللى بناه أمينوحوتيب التالت و كمله رمسيس التاني
 معبد حتشيبسوت
 معبد الراع-مسيوم

النسيان 
استمر الدين المصرى القديم فى حالة نشاط و تجدد لدرجة انه اتجاوز حدود مصر الجغرافيه وشمل الامبراطورية المصرية كلها خصوصا ايام المملكة الحديثة. لما غزا الاسكندر الاكبر مصر سنة 331 (ق ع ح ) كانت شهرة امون وصلت لبلاد اليونان لدرجة ان من اول الحاجات اللى عملها هى انه راح يحج لمعبد الاله امون فى واحة سيوة. استمر الوضع زى ماهو طول العصر البطلمى و الرومانى لان الملوك دول تنوهم يحترمو و يقدرو الدين المصرى القديم و لحد كانو بيشاركو فى الطقوس و الاحتفالات الدينية. مع دخول الديانة المسيحية مصر( فى القرن الاول الميلادي) ظهرت حالة من العدوانية و دخلير و التكفير للمصريين و دينهم و الاهتهم و معابدهم. اغتيال و تقطيع اوصال الفيلسوفه المصريه هيباتيا

المراجع 
http://www.britannica.com/eb/article-9041785/Hypatia

دين مصرى قديم
دين مصرى قديم
الرحله (فيلم قصير)

الرحلة هو فيلم قصير مدته خمس دقايق ونص سيناريو واخراج منى مكرم انتاج Art Lab وتمثيل عصام فايز وسارة.

فريق الشغل 

 عصام فايز: ف دور البطل
 سارة: ف دور مراته
 تصوير: محمد المصرى - اميل بطرس
 مونتاچ: جاك لورنس
 انتاج: Art Lab
 سيناريو واخراج: منى مكرم

خلاصة الفيلم 

الفيلم عن واحد ومراته طالعين رحلة، معظم الوقت الكاميرا على جوزها اللى هو اصلا بيقول كل الحوار و هو بيكلمها بحنيّة وبيفتكر اول مرة شافها كانت لابسة ايه ساعتها، بعد كدة تعبير وشّه بيتغير وبيسالها اذا كانت لسه بتحبه وللا لا، وبعدها ابتدى يقوللها انها بتبص على الرجالة لما بتبقى قاعدة معاه. بعدها بيفرمل عشان مطب وبيشتم ومن ساعتها طريقته بتختلف وبيبقى عصبى وبعدها ابتدى يقوللها انها بتبص على الرجالة لما بتبقى قاعدة معاه وانها لبست نفس الفستان الليكانت لابساه يوم ما قابلته اول مرة ف عيد ميلاد ابن خالتها. وبيسالها فى لابسة الدبلة وللا هتقوليلى قلعاها عشان متقعش عشان الريچيم. ف الاخر بيطلع انه قتلها وكل دة كان بيكلمها هيا ميّتة وف الاخر نزل م العربية ورما نفسه قدام عربية تانية.

اقتباس من الفيلم 

الرحلة
العوامات (مرض)

العوامات "او الدبانة الطايرة" هوه مرض بييجي للعين وهي خلايا صغيرة جدا جوة الجسم الزجاجي الواحد بيشوفها حاجات بتتحرك وهو بيحرك عينيه، بتكون على شكل خيوط او شخبطة او نقطة، وساعات بتاخد شكل الدبانة
الواحد بيشوفها لما بيكون باصص للسما او لسطح ابيض
ومصطلح العوامات ادق من الدبانة الطايرة لانه بيوصف الحركة بالظبط غير حركة طيران الدبانة اللى بتكون ثابته
لانها فعلا بتكون اجسام عايمة

الاسباب 

 لما الواحد يكبر بتتغير كثافة السائل الزجاجي وبيقل نقاوته فبيحصل كدة
 انفصال وانكماش الجزء الخلفي للسائل الزجاجي عن الشبكية واكتر ناس ممكن يحصللهم كدة همّا:
 الناس اللى عملوا عملية ازالة الميه البيضا او الناس اللى عملوا تنضيف عدسة بالليزر
 الناس اللى عندهم التهابات مزمنة فى العين
 الناس اللى عندهم قصر نظر
 ساعات لو العين اتخبطت بيحصل كدة

الحوامل ساعات بيشوفوا بؤع بتتحرك ودة بيكون بسبب حتت صغيرة من البروتين جوة العين

التطورات اللى ممكن تحصل 

اللى عندهم المرض دة محتاجين للمتابعة لان بيحصل انفصال للشبكية لـ 10% من اللى عندهم المرض دة نتيجة انكماش للجسم الزجاجي اللى بيعمل نزيف للشبكية وبعدها انفصال الشبكية والعمى.

العلاج 
عادة مافيش علاج ناجح ; لكن العلاج الجراحى يمكن يكون انجح فى علاج الحالات الشديدة

عوامات
عوامات